****

****

**MEGHÍVÓ A** **MAGYAR COCHRANE TAGOZAT TOVÁBBKÉPZŐ KURZUSÁRA**

Tisztelettel meghívjuk az érdeklődőket következő **továbbképző kurzusunkra**, melyet **a Vas vármegyei Markusovszky Egyetemi Oktatókórházban** szervezünk **„A bizonyítékokon alapuló megközelítés fontossága az onkológiában”** címmel **2024. május 24-25-én**.

A Cochrane és ezzel együtt Tagozatunk legfőbb törekvése, hogy az egészségügyi döntések minden egyes beteg esetében a legjobb, legmagasabb szintű információkon alapuljanak. Ennek a célnak a megvalósulását az orvostudomány különböző területein lefolytatott kutatások eredményeinek szisztematikus összegzésével, valamint minél szélesebb körben való elfogulatlan ismertetésével kívánjuk támogatni. Ennek a tevékenységnek képezik részét továbbképző kurzusaink.

A korábbi évhez hasonlóan, az idén is szeretnénk a magyar orvosképző helyek mellett, orvosi szakmai körökön túl a gyógyszerész szakma képviselőit is a lehető legszélesebb körben bevonni.

**A képzés az OFTEX és GYOFTEX rendszerében akkreditált kurzusként fut.**

OFTEX: PTE ÁOK/2024.I/00186 kódszámon érhető el

GYOFTEX: PTE GYTK/2024.I/00012 kódszámon érhető el

**A kurzus pontértéke:**

- Belgyógyász, csecsemő- és gyermekorvos, gyermeksebész, klinikai onkológus, megelőző orvostan és népegészségtan, sebész, sugártherápia, valamint kórházi klinikai szakgyógyszerészek számára 22 szakma szerinti tanfolyamon megszerzett pont.

- Más szakvizsgával rendelkező szakorvosok számára 22 szabadon választható tanfolyami pont.

- PhD hallgatók számára az egyetemük erre vonatkozó szabályzata alapján számoltatható el kreditpont.

**A kurzuson való részvétel díjtalan, de előzetes regisztrációhoz kötött.** A kurzus programja és jelentkezési lapja Tagozatunk weboldalán elérhető: <https://hungary.cochrane.org/hu>. A kitöltött jelentkezési lapokat a cochrane@pte.hu e-mail címre várjuk.